
DIRECŢIA DEZVOLTARE
BIROUL INFOCENTRUL TURISTIC 
SC2009 – 004934/12.03.2009
REFERAT
privind acceptarea donaţiei făcute de Fundaţia Centrul Euroregional pentru Democraţie din Timişoara către Municipiul Timişoara
În perioada 8.08.2007 - 7.04.2009, Fundaţia Centrul Euroregional pentru Democraţie (CED) derulează proiectul „Banat 22 – Promovarea celor 22 de locuri şi evenimente turistice din Banat”. Iniţiativa este finanţată din fonduri Phare CBC 2005 şi este implementată în parteneriat cu Municipalitatea din Pančevo, Organizaţia Turistică din Pančevo, Municipalitatea din Kanjiža şi Municipalitatea Timişoara (Biroul Infocentrul Turistic). Proiectul îşi propune o valorificare superioară a potenţialului turistic aferent zonei Banat, în vederea unei mai bune integrări socio-economice a regiunii transfrontaliere.

În contextul proiectului anterior descris, Centrul Euroregional pentru Democraţie s-a angajat să pună la dispoziţia Biroului Infocentru Turistic echipamente şi/sau consumabile necesare unei bune desfăşurări a activităţii, în contextul proiectului anterior descris. Drept urmare, în data de 25.09.2008 a fost încheiat contractul de comodat nr. 79C (modificat prin Actul adiţional nr. 1 din 02.02.2009), având ca obiect punerea la dispoziţie, cu caracter gratuit, de Fundaţia Centrul Euroregional pentru Democraţie către Municipiul Timişoara, pentru amenajarea Biroului Infocentrul Turistic, a următoarelor bunuri:

	Nr. crt
	Denumirea produsului
	Cantitate
	Valoare (LEI)

	1
	Scaun Point 70 g 20 - reglarea înălţimii prin piston cu gaz, - mecanism contact permanent pentru a asigura sprijinul permanent al colanei vertebrale,- spătar cu suport lombar fix şi reglare verticală , - şezut cu suport pelvic , - role cu sistem de autofrânare, -tapiţerie din stofa polyolefin 100%, culoare neagră
	1 buc.
	458,15

	2
	Braţe reglabile u2, culoare neagră
	1 set
	234,43

	3
	Birou AB 130 (130*67*74h) Pal 19 mm de culoare cireş/negru
	1 buc. 
	417,69


În data de 16.10.2008 a fost încheiat contractul de comodat nr. 88 A (modificat prin Actul adiţional nr. 1 din data 02.02.2009), având ca obiect punerea la dispoziţie, cu caracter gratuit, de Fundaţia Centrul Euroregional pentru Democraţie către Municipiul Timişoara, pentru amenajarea Biroului Infocentrul Turistic, a următorului bun:
	Nr. crt
	Denumire produs
	Cantitate
	Valoare (LEI)

	1
	Imprimantă HP Color Laserjet CP1215
	1
	719,95


În ambele contracte (la art. 2 şi la art. 4 litera f ), pe care le ataşăm prezentului referat, a fost prevăzut faptul că Centrul Euroregional pentru Democraţie va dona bunurile mai sus precizate Municipiului Timişoara (respectiv Biroului Infocentrul Turistic), la finalizarea perioadelor pentru care au fost încheiate cele două contracte.
În acest sens, prin adresa cu numărul de înregistrare SC2009- 004909/12.03.2009, pe care o ataşăm prezentului referat, Fundaţia Centrul Euroregional pentru Democraţie şi-a exprimat dorinţa de a dona bunurile prevăzute mai sus Municipiului Timişoara, respectiv Biroului Infocentrul Turistic din cadrul Direcţiei Dezvoltare, urmând a fi încheiat un contract de donaţie în formă autentificată. 

Ataşăm prezentului referat copii după facturile de achiziţie a bunurile prevăzute mai sus, înregistrate cu numărul SC2009 - 004912/12.03.2009, din care rezultă valoarea lor totală de 1.830,22 lei.
Având în vedere cele menţionate mai sus, PROPUNEM comisiilor din cadrul Consiliului Local al Municipiului Timişoara:
· acceptarea donaţiei făcute de Fundaţia Centrul Euroregional pentru Democraţie din Timişoara către Municipiul Timişoara, având ca obiect un scaun ergonomic, un set de braţe reglabile, un birou şi o imprimantă, în valoare totală de 1830,22 lei;
· evidenţierea bunurilor donate, prevăzute mai sus, în contabilitatea Municipiului Timişoara, urmând a fi repartizate spre exploatare Biroului Infocentrul Turistic din cadrul Direcţiei Dezvoltare;

· desemnarea d-nei Lavinia-Ionela Petruţ, cu cetăţenie română, născută la data de 22.11.1978, domiciliată în Timişoara, Bv. Sudului, nr. 21, bl.10, sc.B, et.1, ap. 3, titulară a C.I. seria  TM, nr. 276183, eliberată de Poliţia Mun. Timişoara la data de 07.08.02, angajată în cadrul Biroului Infocentrul Turistic, să reprezinte Municipiul Timişoara în faţa notarului public, în vederea semnării contractului de donaţie;

· suportarea cheltuielilor pentru autentificarea contractului de donaţie de către Municipiul Timişoara, din bugetul local.

